text: Reynsmúlalág var kjaftsvørt í mjørka. tá Unga Tjóðveldi í kvøld skipaði fyri ótrúliga hugnaligum fólkafundi, og hóast talan í praksis var um mjørkatos, hevur mjørkatos ongantíð verið skilabetri.
text: #000005
text: Vit vóru 60 fólk, ið leitaðu okkum niðan á Reynsmúlalág, tey flestu úr Havnini, men eisini nøkur komu hinumegin frá.
text: #000006
text: Eg havi ein veikleika fyri mjørka, og tað var ótrúliga hugnaligt at sita á hesum søguliga stað og eta muffins og drekka heitt kaffi, saman við so nógvum skilafólkum.
text: #000007
text: Bæði tingmanning og býráðsmanning hjá Tjóðveldinum vóru væl umboðaði, og so var Unga Tjóðveldi væl umboða, umframt okkum onnur.
text: #000008
text: Eg fangaði meg sjálvan fleiri ferðir í at rópa HOYRT!, tá Bergtóra Høgnadóttir, Hanus Pál Jógvansson og Sirið Stenberg á hvør sín frálíka hátt hugleiddu ikki bert um støðuna í dag, men eisini um hvussu vit skulu fara víðari her frá.
text: #000009
text: Hanus Pál vísti við sínari eldhugaðu røðu, hví vit skulu velja hann á býráðsvalinum í heyst. Sum restin av nevndarlimunum í Unga Tjóðveldinum er hetta ein ungur maður við visjónum. Hann hugleiddi m.a. um manglandi hugin hjá sínum ættarliðið at gera uppreistur, soleiðis sum ættarliðini áðrenn hetta hava gjørt. Hann endaði við einari áheitan á dagsins ungu um at finna sín uppreistur, tí tað er alneyðugt.
text: #000010
text: Bæði Sirið og Bergtóra hugleiddu um syrgiligu støðuna í dag, har okkara veikastu standa sera veik, nú flatskattur og annað forkelar okkum vælbjargaðu. Eg má siga, at tað er syrgiligt at uppliva hesa støðuna, har einligar mammur mugu bidda um mat til sínu svongu børn, og landsins leiðsla ístaðin fyri at hugsa um hesi, fegnast um sínar nýggju og uppaftur flottari bilar og annað, ið tey nú hava fingið eitt sindur betri ráð til, og sambært sær sjálvum hava uppiborið. Eg haldi, at ein tann fremsta uppgávan hjá eini stjórn er at verja tey veikastu. Hví kunnu okkara politikarar ikki eisini halda tað?
text: #000011
text: Hetta var seinasta tiltakið á summarskránni hjá Unga Tjóðveldinum. Eg havi verið til fleiri av tiltøkunum, og eg má takka teimum fyri hesi tiltøk, ið geva einum gomlum manni sum mær eina vón fyri framtíðini hjá hesari tjóð, sjálvt í hesari politiskt myrku tíð.
text: #000012